നഷ്ടപ്രതാപം വീണ്ടെടുക്കാന് കേരളത്തിന്റെ ഷെഫീല്ഡ് ഷൊര്ണൂര്: നഷ്ടപ്രതാപം വീണ്ടെടുക്കാന് കേരളത്തിന്റെ ഷെഫീല്ഡ്. ഷൊര്ണൂരിന്റ തനത് മുഖ മുദ്രയായ ഇരുന്പ് വ്യവസായങ്ങള് ഉയിര്ത്തേഴുന്നേല്പ്പിന്റെ പാതയിലാണ്. ഇരുന്പുപകരണ നിര്മാണത്തിനും, വ്യവസായങ്ങള്ക്കും പ്രശസ്തിയാര്ജിച്ച ഷൊര്ണൂര് കോവിഡ് പ്രതിസന്ധിയുടെ തിരിച്ചടിയില് നിന്നും പതിയേ മോചനം നേടുകയാണ്. വ്യവസായ യൂണിറ്റുകളിലെ ആലകളില് അതിജീവനത്തിന്റെ ഇത്തിരിവെട്ടം പ്രകാശിച്ചു തുടങ്ങിയതിന്റെ ആഹ്ലാദത്തിലാണ് മേഖല. ഷൊര്ണൂര് മേഖലയില് കാര്ഷികോപകരണ നിര്മാണ വ്യവസായ യൂണിറ്റുകള് അനവധിയാണങ്കിലും കഴിഞ്ഞ കാലങ്ങള് ഇരുളടഞ്ഞതായിരുന്നു. ഇരുന്പ് വ്യവസായങ്ങള്ക്ക് പേര് കേട്ടതിനാല് കേരളത്തിന്റെ ഷെഫീല്ഡ് സിറ്റി എന്ന ഓമനപേരുണ്ട് ഈ നഗരത്തിന്. ഉരുക്കുനഗരമായ ഇംഗ്ലണ്ടിലെ ഷെഫീല്ഡ് സിറ്റിയോട് ഉപമിച്ചാണ് ഈ പേരുണ്ടായത്. കോവിഡ് കാലത്തെ അതിജീവന കാലഘട്ടമായി നേരിടുകയാണ് ഇവിടത്തെ ഇരുന്പ് വ്യവസായ മേഖല. കാര്ഷികോപകരണങ്ങള്ക്കും, കട്ലറി ഇരുന്പുല്പന്നങ്ങള്ക്കും ഡിമാന്റ് തുടങ്ങിയിട്ടുണ്ടെന്ന് കന്പനിക്കാര് പറയുന്നു. വിദേശ കയറ്റുമതിയോടൊപ്പം, ദക്ഷിണേന്ത്യന് സംസ്ഥാനങ്ങളിലേക്കും ഉപകരണങ്ങളുടെ ആവശ്യക്കാര് എത്തി തുടങ്ങി. ഷൊര്ണൂര് നഗരസഭയുടെയും, ഓങ്ങല്ലൂര്, വാണിയംകുളം പഞ്ചായത്തുകളുടെയും അതിര്ത്തി പ്രദേശത്താണ് ഈ ചെറുകിട ഇരുന്പുരുക്ക് വ്യവസായ മേഖലയുള്ളത്. 167 കന്പനികളാണ് ഇത്തരത്തില് ഇവിടെ പ്രവര്ത്തിക്കുന്നത്. ഇതില് 2800 തൊഴിലാളികളും പ്രവര്ത്തിക്കുന്നുണ്ട്. വീട്ടിലെ അടുക്കള ആവശ്യങ്ങളില് ഉള്പ്പെടുന്ന അപ്പച്ചട്ടി, ചീനച്ചട്ടി, കത്തി, മടവാള് ഉള്പ്പടെ കട്ലറി നിര്മാണ കേന്ദ്രം, ശസ്ത്രക്രിയക്കുപയോഗിക്കുന്ന സര്ജിക്കല് ഉപകരണങ്ങള്, തേങ്ങാപാര, മണ്ണുമാന്തികള് തുടങ്ങിയ ഇരുന്പു പകരണങ്ങള് ഈ മേഖലയിലെ കന്പനികള് നിര്മിക്കുന്നുണ്ട്. പ്രതിവര്ഷം 150 കോടി വരെ വിറ്റുവരവുമുണ്ടായിരുന്നു. വിവിധ സംസ്ഥാനങ്ങളിലേക്ക് കാര്ഷികോപകരണങ്ങള് നല്കുന്നതുള്പ്പടെ ഷൊര്ണൂരില് നിന്നാണ്. പ്രധാന കന്പനികളില് 70 തൊഴിലാളികള് വരെ ഉണ്ടായിരുന്നെങ്കിലും ഇപ്പോള് 40 വരെയാണ് തൊഴിലാളികളുടെ എണ്ണം. പലരും സ്വന്തമായി നിര്മാണ യൂണിറ്റുകളും ആരംഭിച്ചിട്ടുണ്ട്. അതേസമയം അടച്ചിടല് കാലത്ത് നികുതി, വൈദ്യുതി, ബാങ്ക് പലിശകള് എന്നിവക്കൊന്നും ഇളവുകള് ലഭിക്കാത്തതാണ് ഇവരെ തളര്ത്തിയത്. അതെല്ലാം അതിജീവിച്ചാണ് ഇവര് വീണ്ടും പ്രവര്ത്തനം സജീവമാകുന്നത്. ഇരുന്പിനു വില ഉയര്ന്നതും, നികുതിയിളവുകള് നല്കാത്തതും അതിജീവനത്തിന് കുതിപ്പ് പകരുന്നതല്ലെന്ന് വ്യവസായികള് പറയുന്നു. ഒരുകാലത്ത് ഇരുന്പു ഉപകരണ നിര്മാണ കന്പനികളില് നിന്നും ഉയര്ന്നിരുന്ന സൈറണ് വിളി കേട്ട് കൊണ്ടാണ് ഷൊര്ണൂര് നഗരവും പരിസരപ്രദേശങ്ങളും ഉണര്ന്നിരുന്ന്. അന്താരാഷ്ട്ര ഗുണനിലവാരമുള്ള ഇരുന്പ് ഉപകരണ സാധനസാമഗ്രികള് ഇവിടെ നിന്നും നിന്നും കയറ്റി അയക്കുന്ന പതിവുമുണ്ടായിരുന്നു. എന്നാല് കാലാന്തരത്തില് ഇത്തരം ചെറുകിട ഇരുന്പ് ഉപകരണ നിര്മാണ യൂണിറ്റുകള് എല്ലാം അടച്ചുപൂട്ടല് ഭീഷണി നേരിടുന്ന സാഹചര്യമുണ്ടായി. ഇരുന്പ് ഉപകരണ നിര്മാണ സാധനസാമഗ്രികള് ക്ക് ഉണ്ടായ വിലക്കയറ്റവും കന്പനികള് പ്രവര്ത്തിക്കാനാവശ്യമായ ഭൗതിക സാഹചര്യ അടിസ്ഥാനസൗകര്യങ്ങളുടെ അപര്യാപ്തതയും തിരിച്ചടിയായതോടെയാണ് കന്പനികള് അടച്ചുപൂട്ടാന് കാരണമായത്. എന്നാല് പുതിയ സാഹചര്യത്തില് കോവിഡ് കാലഘട്ടത്തിനുശേഷം കന്പനികള് തുറന്നു പ്രവര്ത്തിക്കാന് നടപടികള് തുടങ്ങിയതും, അടച്ചു പൂട്ടിയവ വീണ്ടും തുറക്കാന് ബന്ധപ്പെട്ടവര് തയ്യാറായതുമാണ് ഷൊര്ണൂരിന്റെ ഇരുന്പ് ഉപകരണ നിര്മാണ പ്രശസ്തിക്കു ഗുണകരമായ മാറ്റത്തിനു പാത ഒരുക്കുന്നത്.